מבנה אחיד להעברת מידע ונתונים בשוק | תכנון פיננסי אובייקטיבי
י”ד באב התשע”ב
חוזר גופים מוסדיים 2012-59
בתוקף סמכותי לפי סעיף 2(ב) לחוק הפיקוח על שירותים פיננסיים (ביטוח), התשמ”א-1981, סעיפים 23(ד) ו-39(ב) לחוק הפיקוח על שירותים פיננסיים (קופות גמל), התשס”ה-2005, סעיף 31(ב) לחוק הפיקוח על שירותים פיננסיים (עיסוק בייעוץ פנסיוני ובשיווק פנסיוני), התשס”ה-2005, ולאחר התייעצות עם הוועדה המייעצת, אני מורה כדלקמן:
חוזר זה קובע מבנה של “רשומה אחודה”, אשר תשמש את הגופים המוסדיים, בעלי הרישיון וצרכני מידע נוספים בתחום החיסכון הפנסיוני, במסגרת הפעולות העסקיות השונות המתבצעות ביניהם, תוך הבטחת העקרונות הבאים:
בעל רישיון – כהגדרתו בחוק הפיקוח על שירותים פיננסיים (עיסוק בייעוץ פנסיוני ובשיווק פנסיוני), התשס”ה-2005.
גוף מוסדי – כהגדרתו בחוק הפיקוח על שירותים פיננסיים (ביטוח), התשמ”א-1981.
א. ממשק אחזקות – קובע את פרטי המידע שעל גוף מוסדי להעביר לבעל רישיון על מנת להציג סטאטוס עדכני של נתוני לקוח, על מוצריו הפנסיוניים השונים (לרבות מידע לגבי צבירות החיסכון), נכון לתאריך חתך מסוים. קובץ כאמור יימסר במסגרת התקשרות למתן ייעוץ פנסיוני מתמשך או שיווק פנסיוני;
ב. ממשק טרום ייעוץ – קובע את פרטי המידע שעל גוף מוסדי להעביר לבעל רישיון בשלב ההכנה למתן ייעוץ פנסיוני או שיווק פנסיוני לראשונה;
ג. ממשק ניוד – קובע את פרטי המידע שיועברו בעת העברת כספים בין מוצרים פנסיוניים שונים ובין גופים מוסדיים שונים;
ד. ממשק אירועים – קובע את פרטי המידע שעל בעלי רישיון להעביר לגופים המוסדיים, במטרה לאפשר קליטה והפקה של מוצרים פנסיוניים באופן ממוכן, וכן את פרטי המידע שיועברו לצורך ביצוע שינויים במוצרים פנסיוניים שבידי לקוחות או בנתונים הרלוונטיים לניהול מוצרים פנסיוניים עבור לקוחות (לדוגמא: שינויים בגובה הפקדה שוטפת ובמבנה הפרשות פנסיוניות, שינוי באופן תשלום, עדכון פרטים אישיים, עדכון מוטבים וכיו”ב);
ה. ממשק גבייה וקליטת כספים – קובע את פרטי המידע הנדרשים בגין תהליכי תשלום והפקדות לחיסכון פנסיוני, לרבות בעת פיצול הפקדות בין מוצרים פנסיונים שונים. במסגרת ממשק זה יטופל גם נושא ההיזון החוזר למעסיקים.
א. תחילתן של הוראות חוזר זה לעניין נספחים א’ ו-ב’ הינן מיום 1 באוקטובר 2011.
ב. על אף האמור, החל מיום פרסום חוזר זה ועד ליום תחילתו כאמור בסעיף קטן (א), יחולו הוראות סעיף 4.ג. לחוזר וסעיפים 2.ג. ו-2.ד לנספח ב’ בהתאם להוראות הקבועות במסגרת חוזר גופים מוסדיים 2009-9-17 “מבנה אחיד מצומצם להעברת מידע מגוף מוסדי לבעל רישיון”.
ג. על אף האמור בסעיף 2.ה. לנספח ב’, עד ליום 31 בדצמבר 2012 ניתן יהיה להעביר מידע מגוף מוסדי לבעל רישיון בתוך שבעה ימי עסקים ממועד מסירת הבקשה לקבלת המידע.
א. חוזר זה מבטל את הוראות חוזר גופים מוסדיים 2009-9-17 “מבנה אחיד מצומצם להעברת מידע מגוף מוסדי לבעל רישיון”, החל מיום תחילתו.
ב. חוזר זה מבטל את הוראות חוזר גופים מוסדיים 2010-9-5 “מבנה אחיד להעברת מידע ונתונים בשוק החיסכון הפנסיוני”, החל מיום פרסומו.
\ עודד שריג
נספח א’ – ממשק אחזקות
ב. העברת מידע מגוף מוסדי לבעל רישיון תיעשה באמצעות ממשק אחזקות בלבד, בתוך שלושה ימי עסקים ממועד מסירת בקשה לקבלת מידע. המידע המועבר יהיה המידע המעודכן ביותר המצוי בידי הגוף המוסדי והנדרש להעברה, לפי ההוראות הנוגעות לממשק זה;
ד. המידע המועבר יכיל את השדות המפורטים בקובץ ה-Excel המצורף במסגרת נספח זה (להלן – “הקובץ”) בהתאם לסוג המוצר הפנסיוני ולהגדרות הפרטניות המופיעות בקובץ;
3 . מבנה ממשק האחזקות – תרשים היררכי של הנתונים
גיליון מספר (1) – סכימת הנתונים
0 = שדה לא רלוונטי למוצר;
1 = שדה הכולל פרטי מידע מהותיים שעל גוף מוסדי חלה החובה לספק אותם החל מיום כניסתו של נספח זה לתוקף. אי-מילוי שדה המופיע תחת עדיפות זו יוביל לסיווג הקובץ המועבר כקובץ שגוי;
2 = שדה הכולל פרטי מידע מהותיים שחובה יהיה לספק אותם החל מיום 1 באפריל 2012;
3 = שדה רשות;
4 = שדה הכולל פרטי מידע מהותיים שחובה לספק אותם החל מיום כניסתו של נספח זה לתוקף, ככל שהמידע מצוי ברשותו. פרטי מידע שיהפכו לזמינים לאחר מועד כניסתו של נספח זה לתוקף, לדוגמא בשל שינויים במערכות המידע או בשל תהליכי טיוב נתונים שיבוצעו בגוף המוסדי, יועברו אף הם.
גיליונות מספר (2) ו-(3) – מבנה הנתונים
מצ”ב קישור לקבצים, כפי שהם מופיעים באתר האינטרנט של אגף שוק ההון, ביטוח וחיסכון.
נספח ב’ – ממשק טרום ייעוץ
מטרת הממשק
כללים לעניין העברת מידע
ב. פנה בעל רישיון לגוף מוסדי בשמו של לקוח ו/או בגינו, לקבלת נתונים בדבר קיומו של מוצר פנסיוני לטובת אותו לקוח בגוף המוסדי ובעקבות הפניה התקבלה תוצאה לפיה מנוהל בגוף המוסדי מוצר פנסיוני כאמור, יעביר הגוף המוסדי לבעל הרישיון קובץ הכולל את המידע המפורט במסגרת נספח א’ – ממשק האחזקות, בהתאם לסוג המוצר הפנסיוני ולהגדרות הפרטניות המופיעות בקבצים המצורפים לנספח א’;
מבנה הנתונים, סכימת הנתונים ופרטי המידע שיועברו בשלב טרום הייעוץ יהיו זהים לקבוע בנספח א’.